b"\n_START_ARTICLE_\nMatusalem\n_START_SECTION_\nSigne de vellesa\n_START_PARAGRAPH_\nDe tot el llinatge de descend\xc3\xa8ncia registrat a la B\xc3\xadblia des d'Adam fins a Jes\xc3\xbas, Matusalem \xc3\xa9s qui tingu\xc3\xa9 una vida m\xc3\xa9s llarga; \xc3\xa9s per aix\xc3\xb2 que en la cultura popular \xc3\xa9s sovint utilitzat com a exemple de vellesa._NEWLINE_Els int\xc3\xa8rprets b\xc3\xadblics asseguren que es pot entendre al text que va morir un any despr\xc3\xa9s de l'arribada del Diluvi universal. Els defensors del creacionisme, que propugnen una lectura literal de la B\xc3\xadblia fins i tot han intentat explicar cient\xc3\xadficament aquesta edat avan\xc3\xa7ada: abans del diluvi uns n\xc3\xbavols de vapor (dels quals sortiria l'aigua) envoltaven la Terra i protegien els seus habitants de la llum ultraviolada i dels efectes de l'envelliment (no han tingut en compte altres factors de deteriorament a part del sol)."